# Métal hurlant

Métal Hurlant ("Metall cridant" en traducció literal ) és el nom d'una revista de còmics de ciència-ficció francesa, editada entre 1974 i 1987. També es va editar a Itàlia, Alemanya, Anglaterra, els Estats Units (amb el títol Heavy Metal) i Espanya. Va tenir una destacada influència en el mitja, en promoure un boom de la ciència-ficció i el sorgiment d'altres iniciatives cooperativistes, com Rambla.

## Trajectòria editorial

Va ser creada el desembre de 1974 per Moebius, Jean-Pierre Dionnet i Philippe Druillet, poc després que aquests es constituïren com a grup amb el nom col·lectiu dels Humanoides Associés. Segons Jean-Pierre Dionnet, a Métal Hurlant «trobem tot el ventall d'opinions humanes, tots els discursos socials; l'obertura és l'únic pressupost».
| Números | Anys | Títol | Guio | Dibuix | Procedència |
| 1-17 | 1975-1976 | Den | Richard Corben | Richard Corben | |
| 1-5 | 1975-1976 | Arzach | Moebius | Moebius | |
| 17-97 | 1977-1983 | Les naufragés du temps | Paul Gillon | Paul Gillon | "Chouchou", "France-Soir" |
| 18-20, 22-27 | 1977 | Lone Sloane | Philippe Druillet | Philippe Druillet | |
| 47-62 | 1980 | Bloodstar | Richard Corben | Richard Corben | |
| 79-120 | 1982-1985 | Alef-Thau | Alejandro Jodorowsky | Arno | |
| 99, 111-114, 123-128 | 1984-1986 | El Borbah | Charles Burns | Charles Burns | |
| 130-131, 133 | 1987 | Kraken | Antonio Segura | Jordi Bernet | Metropol |
Es va deixar de publicar el juliol de 1987.
A partir de juliol de 2002, va començar a publicar-se de nou per Humanoids Publishing, amb versions en francès, anglès, espanyol i portuguès, sota el nom francès original. Avui és una revista de doble direcció transatlàntica (França-EE. UU.), liderada per Fabrice Giger a Los Angeles. Publica històries curtes originals, que podien estar relacionats o no a llibres de còmics existents o ja publicats. La seva meta és descobrir joves creadors, i també promoure els productes de l'editor.

## Métal Hurlant en castellà

El material de la revista va ser editat per primera vegada a la revista Totem. Amb el seu propi títol no va aparèixer fins al 1981, també editada per Editorial Nueva Frontera (els tres primers números); de la resta, fins al 47, es va ocupar Eurocomic. El 2002 Devir Ibèria reprendria la seva publicació amb la grandària comic book. Sis números són els que va arribar a publicar la nova editorial. En 2013 Norma Editorial va iniciar la publicació de la col·lecció Métal hurlant, amb periodicitat mensual, prenent com a referent a Moebius i incloent-hi els següent títols:
* The Long Tomorrow
* El hombre del Ciguri
* La ciudadela ciega
* Escala en Pharagonesciaa
* Las vacaciones del Mayor
* El garaje hermético
* Arzach
* El empalmado loco
* Caos / Crónicas metálicas

## Referències

* ↑ Beá, Josep María en entrevista publicada en "Entrecomics" el 10/06/08 que puede consultarse aquí Arxivat 2009-01-05 a Wayback Machine.
* ↑ "Charlando con Moebius", entrevista de Laura Cepeda al autor para Totem nº 11, Editorial Nueva Frontera, S. A., Madrid, 1978, pp. 4 a 6.
* ↑ Frattini y Palmer (1999), p. 59.
* ↑ Les naufragés du temps dans Metal Hurlant Arxivat 2012-09-13 a Wayback Machine., "BD oubliées".

## Bibliografia

* Óscar Palmer y Eric Frattini. Guía básica del cómic. Nuer Ediciones, 1998. ISBN 84-8068-054-7.